ΓΡΑΠΤΗ ΕΡΩΤΗΣΗ E-2451/02

υποβολή: Erik Meijer (GUE/NGL) προς την Επιτροπή

(29 Αυγούστου 2002)

Θέμα: Μέτρα κατά των σημερινών και μελλοντικών αυξήσεων των καταναλωτικών τιμών συνεπεία της εισαγωγής του ευρώ

1. Αναγνωρίζει η Επιτροπή ότι η άποψη του 83 % του ευρωπαϊκού πληθυσμού — που βάσει της πιο πρόσφατης έρευνας του Ευρωβαρομέτρου φρονεί ότι η εισαγωγή του ευρώ οδήγησε σε σημαντικές αυξήσεις τιμών για τους καταναλωτές — συμφωνεί με τα συμπεράσματα που έχουν εν τω μεταξύ ανακοινώσει εθνικές κυβερνήσεις και διοικητές τραπεζών και ότι κατ' αυτόν τον τρόπο η κοινή γνώμη δικαιώνεται σε μεγαλύτερο βαθμό από ό,τι ήδη ανέμενε η Επιτροπή όταν έδιδε απάντηση στις ερωτήσεις μου με αριθ. Ε-4066/00(1) και Ε-1193/02(2).

2. Έχουν προκληθεί αυτές οι αυξήσεις, μεταξύ άλλων, από το (συχνά συστηματικό) στρογγύλευμα των τιμών προς τα επάνω και από την προσπάθεια ορισμένων επιχειρησιακών τομέων να αποκτήσουν επιπλέον έσοδα·

3. Μπορεί να επιβεβαιώσει η Επιτροπή ότι ορισμένες κυβερνήσεις και διοικητές τραπεζών ορισμένων κρατών μελών διαδήλωσαν την ανησυχία τους για την άνοδο των τιμών αλλά ότι πουθενά δεν λαμβάνονται μέτρα για το πάγωμα ή την μείωση τους·

4. Ποιος είναι ο λόγος για αυτή την παθητική στάση που αναφέρεται στο ερώτημα 3· Άραγε τα μέτρα για τις τιμές σε επίπεδο κρατών μελών ενθαρρύνονται από την Επιτροπή ως μέσο για την εκ τωνστέρων διόρθωση των αρνητικών απρόβλεπτων επιπτώσεων ή μήπως εξακολουθεί να διατηρεί την σαφώς δηλωθείσα στην απάντησή της στην ερώτησή μου Ε-1193/02 προτίμηση για την ελεύθερη διαδράση μεταξύ ζήτησης και προσφοράς·

5. Έχει εν τω μεταξύ αναπτύξει η Επιτροπή πρόγραμμα για τον τρόπο με τον οποίο μπορεί να προληφθεί ένα παρόμοιο κύμα περαιτέρω αυξήσεων των τιμών στα σημερινά και μελλοντικά κράτη μέλη της ΕΕ που θα ενταχθούν στην ευρωζώνη· Εάν ναι, σε ποια μέτρα αναφέρεται· Εάν όχι, ποια επίδραση αναμένει ότι θα ασκήσει αυτή η παθητική στάση στα προσεχή δημοψηφίσματα τα οποία θα διεξαχθούν σχετικά με αυτές τις εντάξεις·

Πηγή: Εφημερίδα De Volkskrant 13.8.2002.

(1) ΕΕ C 187 E της 3.7.2001, σελ. 125.

(2) βλέπε σελίδα 1.

Κοινή απάντησητου κ. Solbes Mira εξ ονόματος της Επιτροπήςστις γραπτές ερωτήσεις E-2451/02 και P-2585/02

(24 Οκτωβρίου 2002)

Με βάση την ανάλυση της Eurostat, η οποία δημοσιεύθηκε τον Ιούλιο 2002, οι τιμές καταναλωτή στη ζώνη του ευρώ,πολογισμένες με τον δείκτη εναρμονισμένων τιμών καταναλωτή (IPCH), αυξήθηκαν κατά 1,4 % από τους τελευταίους μήνες του 2002 μέχρι τους πρώτους μήνες του 2002. Το ποσοστό 1,2 % της αύξησης αυτής οφείλεται στις ιστορικές πληθωριστικές τάσεις και σε άλλους ειδικούς παράγοντες χωρίς άμεση σχέση με τη μετάβαση στο ευρώ (κλιματικές συνθήκες, άμεση φορολογία, κ.λπ.).

Ο πληθωριστικός αντίκτυπος που συνδέεται με τη μετάβαση στη φυσική μορφή του ευρώ παραμένει περιορισμένος (το πολύ 0,20 %), έστω και αν είναι ελαφράψηλότερος από ό,τι στις προηγούμενες εκτιμήσεις (το πολύ 0,16 %). Στα περισσότερα κράτη μέλη, οι εθνικές στατιστικέςπηρεσίες ή οι κεντρικές τράπεζες προέβησαν σε παρόμοιες εκτιμήσεις, οι οποίες δείχνουν επίσης γενικά περιορισμένο αντίκτυπο.

Ωστόσο, σε ορισμένους τομείς παρατηρήθηκαν ασυνήθιστες αυξήσεις των τιμών (εστιατόρια και καφενεία,πηρεσίεςγείας, μικρά καταστήματα, κ.λπ.). Αυτές οι αυξήσεις τιμών συνδυασμένες με μη συμφέρουσες στρογγυλοποιήσεις σε ορισμένα προϊόντα άμεσης κατανάλωσης συνέβαλαν ώστε η κοινή γνώμη να διαμορφώσει την εντύπωση ενός πληθωριστικού αντικτύπου σημαντικότερου από αυτόν που εμφανίζουν οι επίσημοι δείκτες, οι οποίοι καλύπτουν το σύνολο των καταναλωτικών αγαθών καιπηρεσιών.

Γενικά, ο πληθωρισμός σημειώνει πτώση από τις αρχές του 2002.